kk kk kk kk kk kk uk kk kk kk tt kk ky kk kk ru ru kk ru kk de kk ru sv kk kk kk kk kk uk kk kk kk kk kk kk kk kk kk kk kk kk kk kk kk kk kk kk en ru kk kk kk kk kk kk kk kk kk kk kk kk kk kk en ru kk kk kk uk mhr kk kk kk kk kk kk ru ky kk kk tt uk tt kk kk kk uk kk ky ru kk kk kk kk kk kk de ru kk kk kk kk kk kk kk kk kk kk kk kk kk kk uk kk kk kk kk kk kk kk kk kk kk kk cs ru kk kk kk kk kk kk kk kk kk kk ru kk kk kk kk ru kk kk kk kk kk ru kk kk kk kk kk ru kk kk kk kk be kk kk ky kk kk tt tt kk kk kk kk kk kk ru kk de de ru kk de fr ru kk de de kk ru ru kk de ca kk de fr kk de de kk de en kk de oc kk de fr kk de de kk de fr kk de fr kk de de tg de en kk de it kk de oc kk de nl kk de ca kk de fr kk de pl kk de ro kk de nb kk de de kk de ca kk de sv kk de fr kk de ca kk de fr kk kk kk
Ханзада Байбақты. Алматы | Әдебиет порталы
Әдеби үдеріс Авторлар Кітаптар Аудиокітаптар Жанрлар Кейіпкерлер Блогтар Арнайы жобалар Мультимедиа
Әдебиеттi ешкiм мақтаныш үшiн жазбайды, ол мiнезден туады, ұлтының қажетiн өтейдi сөйтiп...
Бұл жақта төрт құбыла белгісіз,
Бірақ, әлі түстіктен таң атқан жоқ,
Күннің көтерілген тұсын шығыс деп қоямыз…
Адамдар өз білген құбыласына тәу етіп жатады.
шылқыған қан мен обалды өлген
Сұлбаларды көрген пенделердің суқаны ұшады.
Жүрек айныйтын шіріген нәпсі мен
Мендегі шыдамның түбіріне балта шабады…
Сен бізді енді қорқыта берме,
Темір өкшелі аяқтар сені қанша кезгенімен мені іздеп,
Күзге жасырынған сарғайған сағыныштарымның арасынан
елесімді де таба алмақ емес.
Олар жүрген жолдардың әуені ескіреді,
Олар кірген сарайлар молаға айналады…
Олардың жұлығына тышқандар балалайды…
Жолдардан бөліне қашқан соқпақтар
Байырғы үйлерден көктей өтіп
молаларға қарай суырыла қашады…
Бірақ мен мың жылдар бойы өзімді іздеп сенің қараңғы
Қиырдан келіп Алатаудың ну ормандарына
сіңіп кеткен жасыл бояуларымды
Бірақ, реңі сәби қалпында қалған
Кеңістікке де тән емес.
Тек Құдайдың құпясы ғана…
Аспанға қарап ылғи да армандайтындар,
Космостың тереңінен Тәңірді іздеушілер.
Бүгін олардың көзі _
Ескірген бейіттерге енді адам көмбеші,
Жаңа қабырыстандықтарды да келешек қарғыстардан адалай гөр!
Су жаңа асфальттердың астында
Түйелі көш өтіп барады байырғы жолдармен.
Ал, үстіндегі ескі даланы шөп басқан.
Сен оны ұзыыы-ыын өңештер мен қисайған бұттардан қорға!
Бұл қалада адамдар тез ержетеді,
Бәрі сахнадағы мән-мағынасыз қойылымдардың құрбаны.
Әрбір күндер ғасырдай ұзаа-аақ…
Олардың жаны сондай төзімді
Доңғалақтардың астында мыжылып жатып күлімсірейді.
күнде өздері қазған шұңқырда
Өзгенің және өзінің өмірімен ойнап отырады…
Оларға ешкім аспан бар деп айтқан жоқ…
Біздің рухымыз түгеп бітті…
Жымия да алмайсың тасқа айналған ерніңмен…
Кейде мен бүкіл әлемге зауал тілеймін:
қоқысты кім үйінде сақтағысы келер…
Сенің сұрғылыт мұнарыңа тығылып,
Қылмыстар жұмыс үстелінде қарбалас,
Жетім баланың аузындағы нанына патшалар таласады.
оны тартып алғанына қуанады…
Сенің сұрғылыт мұнарыңа оранып,
Аналар жезөкшелер үйінен нәпақа тапқанына шүкірлік етеді.
Соның жартысына шарап ішіп,
Табылдының әнін шырқап жылайды!
Сенің сұрғылыт мұнарыңа оранып,
Музыкалар тұншығады шағылған аспаптар ішегінде.
Жазылмаған өлеңдер еріген қар суымен бірге қап-қара ылай боп ағады.
Суретшінің қыл қаламынан ағып түскен бояулар сызылмаған сурет қалпында ағаштарға ілініп тұрады…
Сенің сұрғылыт мұнарыңа оранып,
Әңгімелер тарақандай өріп бара жатады,
Ал, жазушылар оны табанымен басып өте шығады.
Күрсінеді қайыршы кемпір шылауышымен сүртіп…
Сенің сұрғылыт мұнарыңа тығылып,
Имансыз шалдар жастық шағын іздеп,
Немере қызының ышқырына қол жүгіртеді.
Ай бетінде жатып жонын күжірейтеді,
Алтын аяқтан ас ішкен ит…!!
Сенің сұрғылыт мұнарыңа тығылып,
Өтірік тарихтар алшаңдай басып,
Профессорлармен бірге музейге еніп кетеді.
Қашып шыққан шындықтың ауызы қан…
Ұлттың ар мен намысы
ең арзан бағада сатылады…
Мендегі шарасыздық оқ жонып отыр…
Материалды көшіріп жариялау үшін редакцияның немесе автордың жазбаша, ауызша рұқсаты қажет және Adebiportal.kz порталына гиперсілтеме берілуі тиіс. Авторлық құқық сақталмаған жағдайда ҚР Авторлық құқық және сабақтас құқықтар туралы заңымен қорғалады. adebiportal@gmail.com 8(7172) 57 60 14 (ішкі - 1060)
Мақала авторының көзқарасы редакцияның көзқарасын білдірмейді.
Ұлттық рух алыптары: Ахмет Байтұрсынұлы және Ғұмар Қараш үндестігі
«KitapTime - 2022» жалпы республикалық кітап фестивалі өтеді
Қаллеки театрында жаңа қойылым!
Қирабаев тұрған үйге ескерткіш тақта қойылды
Бахман Гобади. Күрд киносын жетім балаға ұқсатамын
«KitapTime – 2022» жалпы республикалық кітап фестивалі өтті
«Алтын сақа» байқауы мәресіне жетті
Елордада өткен «Күй жәрмеңкесінде» Жамбыл жырлары оқылды
Ахмет Байтұрсынұлы: «Амалыңды түзет, түземесең, ешкімге кінә қойма»
Республикалық «Таласбек» сыйлығына шығарма қабылдау жалғасып жатыр
Әбіш Кекілбаев. Сардар немесе Ыдырыс Ноғайбаев туралы сөз
«Талтүс» романындағы Таласбек Әсемқұловтің қаламгерлік қолтаңбасы
Баланы туғаннан бастап әдебиетке қызықтыра білу керек
Бақытгүл Баймолдақызы. Жылап аққан жылдарды көзімдегі...
Махат Садық, Ескерткіштер – ел тарихы
Шалқар Дәулеткелді. Қыркүйек айының сарғайған жапырақтары
Қазақ қоғамы: Ұлттық билеу жүйесі
Ақұштап Бақтыгереева. Мені әдебиетке ұлттың намысы жетелеп әкелді
Таласбек һәм жалғыздық феномені
Жоба туралы Порталды қолдану ережесі
Авторлар мен баспаларға ISBN алу